21 SEPTEMBRIE 2020

**Comunicat de presă**

**Incepand cu data de 13 septembrie 2020 a intrat in vigoare Ordinul 1376/2020 privind stabilirea modalitatii de acordare a sprijinului financiar si a categoriilor de bunuri ce pot fi achizitionate pentru angajatii in regim de telemunca (Ordin publicat in Monitorul Oficial nr.832 din 10 septembrie 2020).**

Pentru desfasurarea activitatii in regim de telemunca, se acorda angajatorilor, o singura data, pentru fiecare telesalariat, un sprijin financiar in valoare de 2.500 lei in scopul achizitionarii de bunuri si servicii tehnologice necesare desfasurarii activitatii in regim de telemunca.

Solicitarea se face catre AJOFM Teleorman, pana la 31 decembrie 2020. Decontarea se face in limita fondurilor alocate, pentru angajatii care au lucrat in regim de telemunca pentru cel putin 15 zile lucratoare in perioada starii de urgenta.

Bunurile ce pot fi achizitionate sunt bunuri noi:

* Sisteme de calcul tip laptop/notebook;
* Tablete;
* Smartphone;
* Echipamente periferice de intrare si iesire aferente bunurilor de mai sus;
* Echipamente necesare conectarii la internet aferente bunurilor de mai sus;
* Licente aferente sistemelor de operare si apkicatiilor software.

Pentru decontarea sumelor, angajatorii transmit prin mijloace electronice, pe platforma aici.gov.ro – A.J.O.F.M Teleorman, urmatoarele documente, pentru care isi asuma raspunderea privind corectitudinea si veridicitatea datelor inscrise:

* Cerere semnata si datata de catre reprezentantul legal – Anexa 2;
* Declaratia pe propria raspundere, data de reprezentantul legal – Anexa 3;
* Lista telesalariatilor pentru care se solicita acordarea sumei – Anexa 4;

Plata se face in limita fondurilor allocate, in ordinea depunerii cererilor, pana la 31.12.2020, prin virament in conturile deschise de angajatori la institutiile de credit, respective cele mentionate in cerere, in termne de 10 zile de la data inregistrarii documentatiei complete; A.J.O.F.M Teleorman putand solicita angajatorilor clarificari scrise si/sau prezentarea de documente suplimentare.

In termen de 30 de zile de la acordarea sumei, angajatorii au obligatia de a transmite prin incarcarea pe platforma aici.gov.ro urmatoarele documente justificative, scanate:

* Facturi fiscale emise de catre furnizorii de bunuri si servicii tehnologice;
* Bonurile fiscale sau chitantele sau extrasele care atesta plata facturilor;
* Fisele de evidenta a materialelor de natura obiectelor de inventor date in folosinta telesalariatilor, bonurile de miscare a mijloacelor fixe date in folosinta salariatilor, situatia cu serviciile tehnologice pe care angajatorul le asigura fiecarui telesalariat.

In situatia in care nu se achizitioneaza bunurile sau serviciile respective in termen de 30 zile de la data expirarii termenului pentru depunerea documentelor justificative referitoare la achizitia de bunuri/servicii, angajatorii restituie integral suma acordata, in contul de trezorerie al AJOFM Teleorman.

Nota: Facem precizarea ca activitatea de telemunca este reglementata de Legea 81/2018 privind activitatii de telemunca si nu trebuie confundata cu activitatea de “ Munca la domiciliu” prevazuta in Legea 53/2003 – Codul Muncii la art. 108,109,110.

DIRECTOR EXECUTIV

OPREA NELU IONEL

Intocmit,

CIRJAN-MARINESCU MIHAELA